แนวโน้ม SET เช้าไซด์เวย์อัพ แนะจับตาเม็ดเงินต่างชาติ
นักวิเคราะห์ฯ คาดตลาดหุ้นไทยเช้านี้แกว่งไซด์เวย์อยู่ในแดนบวกตามตลาดหุ้นอื่นในภูมิภาคเอเชีย นักลงทุนคลายกังวลวิกฤตภาคธนาคารในต่างประเทศ ให้แนวรับไว้ที่ 1,600 จุด และแนวต้าน 1,615-1620 จุด
นักวิเคราะห์ฯ คาดตลาดหุ้นไทยเช้านี้แกว่งไซด์เวย์อยู่ในแดนบวกตามตลาดหุ้นอื่นในภูมิภาคเอเชีย นักลงทุนคลายกังวลวิกฤตภาคธนาคารในต่างประเทศ ให้แนวรับไว้ที่ 1,600 จุด และแนวต้าน 1,615-1620 จุด
30 มี.ค. 2566

นายอภิชาติ ผู้บรรเจิดกุล CISA ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ คาดว่า ตลาดหุ้นไทยเช้านี้แกว่งไซด์เวย์อยู่ในแดนบวก ตาม Sentiment ตลาดหุ้นอื่นในภูมิภาคเอเชียที่ปรับตัวขึ้นเด่น จากนักลงทุนคลายกังวลต่อวิกฤตภาคธนาคารในต่างประเทศ หลังจากในช่วงที่ผ่านมาสถานการณ์ไม่ได้มีอะไรรุนแรง ขณะที่ราคาหุ้นของ UBS ซึ่งเป็นธนาคารรายใหญ่ที่สุดของสวิตเซอร์แลนด์ ก็ฟื้นตัวขึ้นมาแล้ว
อย่างไรก็ตามแม้ตลาดหุ้นไทย จะแกว่งไซด์เวย์อัพ แต่การปรับตัวขึ้นจะยังคงเป็นไปอย่างจำกัด หรือไปไหนได้ไม่ไกล เนื่องจากวอลุ่มการซื้อขายค่อนข้างเบาบาง จากกระแสเงินทุนต่างชาติยังไม่ไหลกลับเข้ามา ส่วนเม็ดเงินในประเทศ แม้จะได้แรงหนุนจากกองทุนทริกเกอร์ฟันด์ แต่ก็เป็นช่วงระยะสั้นๆ เท่านั้น
ให้แนวรับไว้ที่ 1,600 จุด และแนวต้าน 1,615-1620 จุด